లద్దాఖ్ లోని నిమూ కు పోయి భారతీయ జవానుల ను కలుసుకొన్న ప్రధాన మంత్రి

ప్రధాన మంత్రి శ్రీ నరేంద్ర మోదీ భారతదేశం యొక్క బలగాల తో సంభాషించడం కోసం ఈ రోజు న ఉదయమే లద్దాఖ్ లోని నిమూ కు ప్రయాణించారు. జాంస్కర్ పర్వత పంక్తి నిమూ ను ఆవరించి ఉన్నది. అంతే కాదు, నిమూ సింధు నది ఒడ్డు న నెలకొన్నది. ప్రధాన మంత్రి భారతీయ సేన యొక్క అగ్ర నాయకత్వం తో భేటీ అయ్యారు. అటు తరువాత సైన్యం, వాయు సేన, ఇంకా ఐటిబిపి జవానుల ను కూడా ఆయన కలుసుకొన్నారు. సైనికుల పరాక్రమాని కి శ్రద్ధాంజలి ప్రధాన మంత్రి మన సాయుధ దళాల యొక్క శౌర్యాని కి ఘన నివాళుల ను అర్పించారు; వారి యొక్క ధైర్యం మరియు భరత మాత పట్ల వారి యొక్క సమర్పణ భావం సాటి లేనివి అంటూ ఆయన కొనియాడారు. భారతదేశ పౌరులు ప్రశాంతంగా వారి యొక్క జీవనాన్ని గడపవచ్చును ఎందుకంటే, దేశ రక్షణ కై మన సాయుధ దళాలు దృఢం గా మోహరింపబడి ఉన్నాయి అని వారు ఎరుగుదురు అని ప్రధాన మంత్రి అన్నారు. ఇటీవల కొన్ని వారాల లో సాయుధ దళాలు గుణపాఠాన్ని నేర్పేటటువంటి సాహసాన్ని ప్రదర్శించిన కారణం గా భారతదేశం యొక్క బలాన్ని ప్రపంచం గుర్తించింది అని కూడా ప్రధాన మంత్రి అన్నారు. గల్ వాన్ లోయ లో త్యాగాన్ని స్మరించుకోవడమైంది గల్ వాన్ లోయ లో సర్వోన్నత త్యాగం చేసిన, భరత మాత గర్వించేటటువంటి పుత్రులందరి ని ప్రధాన మంత్రి గుర్తు కు తెచ్చుకొన్నారు. ప్రాణ సమర్పణం చేసిన వారు భారతదేశం లో అన్ని ప్రాంతాల కు చెందిన వారు అని, మన దేశం యొక్క సాహసిక సభ్యత వారిలో మూర్తీభవించింది అని ఆయన స్పష్టం చేశారు. అది లేహ్-లద్దాఖ్ కావచ్చు, కార్ గిల్ కావచ్చు లేదా సియాచిన్ గ్లేశియర్ కావచ్చు, ఉన్నత పర్వతాలలో నుండి లేదా నదుల నుండి పారే హిమ సమాన అతి శీతల జలం కావచ్చు.. ఇవి భారతదేశం యొక్క సాయుధ దళాల వీరత్వాని కి ప్రమాణం గా నిలుస్తున్నాయని ఆయన ధ్రువపరచారు. మన బలగాల శక్తి ని మరి వారిలో రగిలిన ఆవేశ జ్వాలల ను భారతదేశం యొక్క శత్రువు లు గమనించారు అని కూడా ప్రధాన మంత్రి అన్నారు. ఇద్దరు మాత ల కు ప్రధాన మంత్రి శ్రద్ధాంజలి ని ఘటించారు. ఆ ఇరువురు మాతల లో ఒకరు తల్లి భారతి; కాగా, ఇంకొకరు నిరుపమానమైనటువంటి తత్పరత తో భారతదేశాని కి సేవ చేస్తున్న భారతదేశ భద్రత దళాలు మరియు వీర జవానుల మాతృమూర్తులు. శాంతి కి మనం నిబద్ధులమై ఉన్నామంటే అది మన బలహీనతేమీ కాదు శాంతి, మిత్రత్వం మరియు శౌర్యం వంటి సద్గుణాలు ఏ విధం గా ఆది నుండి భారతదేశం యొక్క సంస్కృతి లో ఒక భాగం గా ఉంటూ వచ్చిందీ ప్రధాన మంత్రి సుదీర్ఘం గా వివరించారు. శాంతి మరియు ప్రగతి ల తాలూకు ప్రస్తుత వాతావరణాన్ని భగ్నం చేసేందుకు ప్రయత్నించిన ఎవ్వరికైనా సరే భారతదేశం ఎల్లప్పుడూ తగిన సమాధానాన్ని ఇస్తూ వస్తోంది అని ఆయన గుర్తు కు తెచ్చారు. శాంతి కోసం మరియు మైత్రి కోసం భారతదేశం కంకణం కట్టుకొందని, అయితే శాంతి పట్ల ఈ నిబద్ధత ను భారతదేశం యొక్క దుర్బలత గా ఎంచకూడదని ఆయన వక్కాణించారు. అది నౌకా శక్తి కావచ్చు, వాయు శక్తి కావచ్చు, రోదసి శక్తి మరియు మన సైన్యం యొక్క శక్తి కావచ్చు, ప్రస్తుతం భారతదేశం మరింత బలం గా మారుతున్నది; ఆయుధాల ఆధునికీకరణ, ఇంకా మౌలిక సదుపాయాల స్థాయి ని ఉన్నతీకరించడం మన రక్షణ సంబంధిత శక్తిసామర్థ్యాల ను అనేక రెట్లు పెంచివేసింది అని ఆయన అన్నారు. రెండు ప్రపంచ యుద్ధాలు సహా అంతర్జాతీయ సైనిక ఉద్యమాల లో పాలుపంచుకొన్న పటిమ తో మరియు ధైర్యం తో కూడినటువంటి ఒక దీర్ఘ చరిత్ర భారతీయ జవానుల ది అంటూ ప్రధాన మంత్రి జ్ఞప్తి కి తెచ్చారు. అభివృద్ధి యుగం విస్తారవాదాని కి కాలం చెల్లింది అని ప్రధాన మంత్రి అన్నారు. ఇది అభివృద్ధి యుగం అని ఆయన స్పష్టం చేశారు. గొప్ప గా నష్టపెట్టింది వ్యాప్తివాద మానసికతే అని ఆయన గుర్తు చేశారు. గడచిన కొన్ని సంవత్సరాల లో, భారతదేశం యొక్క బలగాల శ్రేయం కోసం మరియు భద్రత పరం గా భారతదేశాన్ని సమాయత్తం చేయడం కోసం అనేక చర్యల ను తీసుకోవడం జరిగింది అని ప్రధాన మంత్రి అన్నారు. దీని లో అధునాతన అస్త్రాల ను అందుబాటు లోకి తీసుకు రావడం, సరిహద్దు ప్రాంతాల లో అవసరమైన మౌలిక సదుపాయాల ను పెంచడం, సరిహద్దు ప్రాంతాల ను అభివృద్ధిపరచడం తో పాటు రోడ్ నెట్ వర్క్ ను విస్తరించడం వంటి చర్యలు భాగం గా ఉన్నాయి అని వివరించారు. సరిహద్దుల లో మౌలిక సదుపాయాల కల్పన పై పెట్టే వ్యయాన్ని మూడింతలు పెంచడం జరిగిందని కూడా ఆయన వెల్లడించారు. జాతీయ భద్రత తంత్రాన్ని బలోపేతం చేసేందుకు, అలాగే మన సాయుధ బలగాల యొక్క శ్రేయస్సు కు పూచీ పడడానికి సాగుతున్న ప్రయాసల ను గురించి కూడా ప్రధాన మంత్రి ప్రస్తావించారు. సిడిఎస్ ను ఏర్పాటు చేయడం, ఒక భవ్యమైనటువంటి జాతీయ యుద్ధ స్మారకాన్ని నిర్మించడం, దశాబ్దాల అనంతరం ఒఆర్ఒపి డిమాండు ను నెరవేర్చడం, ఇంకా సాయుధ దళ సిబ్బంది యొక్క కుటుంబాల సంక్షేమాని కి పూచీ పడే చర్యల ను చేపట్టడం వంటి ప్రభుత్వ ఇటీవలి కార్యక్రమాల ను గురించి ఆయన ప్రముఖం గా వివరించారు. లద్దాఖ్ సంస్కృతి కి శ్రద్ధాంజలి ప్రధాన మంత్రి తన సంభాషణ క్రమం లో, లద్దాఖ్ సంస్కృతి యొక్క మహానత ను మరియు కుశోక్ బకులా రిమ్పోఛే యొక్క పవిత్ర వచనాల గొప్పతనాన్ని గుర్తు కు తెచ్చారు. ఆయన లద్దాఖ్ ను త్యాగభూమి గా, అనేక మంది దేశభక్తుల ను ప్రసాదించిన గడ్డ గా అభివర్ణించారు. దృఢవిశ్వాసం, కరుణ లతో పాటు సాహసం కూడా జతపడ్డ గౌతమ బుద్ధు ని యొక్క బోధనల నుండి భారతదేశ ప్రజలు ప్రేరణ ను పొందారు అని ప్రధాన మంత్రి నొక్కిచెప్పారు.